Võhmuta mõis
Võhmuta mõis (saksa keeles Wechmuth) oli rüütlimõis Järvamaal Järva-Jaani kihelkonnas. Nüüdisajal jääb endine mõisasüda Lääne-Viru maakonda Tapa valda. Mõis rajati 17. sajandi II poolel. Aastatel 1842–1859 oli Võhmuta omanik perekond Essen. Enne 1919. aasta mõisate võõrandamist kuulus mõis Zoege von Manteuffelitele, mõisa viimane omanik oli Ernst Zoege von Manteuffel.